cyanic-selkie/wikianc huggingface dataset:
Ιστορία της αρχαίας Μακεδονίας
Παραπομπές
Κατηγορία:Ιστορία της αρχαίας Μακεδονίας Κατηγορία:Αρχαία Μακεδονία Κατηγορία:Μακεδονικό Βασίλειο Κατηγορία:Μακεδονία (ελληνικό διαμέρισμα) Κατηγορία:Σελίδες με μη επιθεωρημένες μεταφράσεις
Λάουρα Μπάσσι
H Λάουρα Μαρία Κατερίνα Μπάσσι (Laura Maria Caterina Bassi, 31 Οκτωβρίου 1711 – 20 Φεβρουαρίου 1778) ήταν Ιταλίδα φυσικός και ανατόμος, που θεωρείται ως η πρώτη γυναίκα στην ιστορία της ανθρωπότητας που κατείχε πανεπιστημιακή έδρα σε κάποια φυσική επιστήμη. Απέκτησε διδακτορικό από το Πανεπιστήμιο της Μπολόνια το 1732, και αυτό ήταν το δεύτερο διδακτορικό που δόθηκε ποτέ σε γυναίκα από οποιοδήποτε πανεπιστήμιο Γενικότερα, η Μπάσσι ήταν η πρώτη γυναίκα στην οποία δόθηκε επίσημη θέση διδασκαλίας σε ευρωπαϊκό πανεπιστήμιο.
Βιογραφία
225px|thumb|Προσωπογραφία της Λάουρα Μπάσσι στο Πανεπιστήμιο της Μπολόνια Η Μπάσσι γεννήθηκε στη Μπολόνια, που τότε ανήκε στα Παπικά Κράτη. Η οικογένειά της ήταν εύπορη και ο πατέρας της ήταν δικηγόρος. Η Λάουρα μορφώθηκε στο σπίτι και στην εφηβεία της εκπαιδεύθηκε επί επτά χρόνια από τον πανεπιστημιακό καθηγητή της βιολογίας, φυσικής ιστορίας και ιατρικής Γκαετάνο Τακκόνι. Ο καρδινάλιος Προσπέρο Λαμπερτίνι, μετέπειτα Πάπας Βενέδικτος ΙΔ΄, ενθάρρυνε την ενασχόλησή της με την επιστήμη.
Σε ηλικία 21 ετών η Μπάσσι έγινε η δεύτερη γυναίκα στην ιστορία που πήρε διδακτορικό μετά την Έλενα Κορνάρο Πισκόπια 54 χρόνια νωρίτερα, το 1678. Συνακόλουθα, διορίσθηκε καθηγήτρια της ανατομίας στο Πανεπιστήμιο της Μπολόνια, εκλέχθηκε στην Ακαδημία Επιστημών του Ινστιτούτου της Μπολόνια και το επόμενο έτος της δόθηκε η έδρα της Φιλοσοφίας. Ο ζωγράφος Ντομένικο Μαρία Φράττα και ο χαράκτης Αντόνιο Λατσάρι (Antonio Lazzari) σχεδίασαν και έκοψαν ένα μπρούτζινο μετάλλιο με τη μορφή της σε ανάμνηση των πρώτων μαθημάτων της.
Η υπεράσπιση της διατριβής της, η τελετή αναγορεύσεώς της σε διδάκτορα και η πρώτη της διάλεξη το 1732 έλαβαν χώρα σε ένα από τα σημαντικότερα κρατικά κτήρια της Μπολόνια, το Παλάτσο Πούμπλικο (Palazzo d'Accursio ή Palazzo Pubblico), και τις παρακολούθησαν «όχι μόνο οι καθηγητές και οι φοιτητές του πανεπιστημίου, αλλά και βασικές πολιτικές και θρησκευτικές προσωπικότητες της Μπολόνια: ο παπικός λεγάτος, ο αρχιεπίσκοπος της Μπολόνια, ο γκονφαλονιέρε, οι πρεσβύτεροι, γερουσιαστές και μαγίστρατοι». Επιπλέον, «όλες οι κυρίες της Μπολόνια και όλοι οι ευγενείς».
Το 1738 η Μπάσσι παντρεύτηκε τον Τζουζέπε Βεράττι, συνάδελφο στην Ακαδημία, με τον οποίο απέκτησαν 12 παιδιά, από τα οποία τα 5 έζησαν αρκετά ώστε να ενηλικιωθούν. Μετά τον γάμο της μπορούσε να διδάσκει από το σπίτι της σε τακτική βάση και ζήτησε με επιτυχία από το Πανεπιστήμιο περισσότερες ευθύνες και μεγαλύτερο μισθό, ώστε να μπορέσει να αγοράσει τον δικό της εξοπλισμό. Η Μπάσι έφθασε να έχει τον υψηλότερο μισθό που έδινε τότε το Πανεπιστήμιο της Μπολόνια, μαζί με τον μισθό του ανατόμου Ντομένικο Γκαλεάτσι (1.200 λίρες).
Από τους σημαντικότερους υποστηρικτές της ήταν ο Πάπας Βενέδικτος ΙΔ΄, ο οποίος υποστήριζε τη μείωση της λογοκρισίας στην ακαδημαϊκή έρευνα και τις γυναίκες στην επιστήμη, όπως την Ανιέζι.
Η Μπάσσι ενδιαφερόταν κυρίως για τη νευτώνεια φυσική και τη δίδαξε επί 28 χρόνια. Υπήρξε ένα από τα κομβικά πρόσωπα στην εισαγωγή των ιδεών του Νεύτωνα για τη φυσική φιλοσοφία στην Ιταλία. Πραγματοποίησε επίσης δικά της πειράματα σε όλες τις πλευρές της φυσικής. Προκειμένου να διδάξει κλασική μηχανική και ηλεκτρισμό, θέματα που δεν εστιάζονταν στο πανεπιστημιακό πρόγραμμα, η Μπάσσι παρέδιδε μαθήματα στο σπίτι της Συνολικά εκπόνησε 28 εργασίες, με τη μεγάλη τους πλειονότητα να αφορούν τη φυσική και την υδραυλική, αλλά δεν έγραψε κανένα βιβλίο και δημοσίευσε μόνο 4 από τις εργασίες της. Παρά τον περιορισμένο αριθμο των έργων που άφησε, το αποτύπωμά της στον επιστημονικό κόσμο είναι προφανές από την αλληλογραφία της με τον Βολταίρο, τον Τσέζαρε Μπεκαρία, τον κόμη Φραντσέσκο Αλγκαρόττι και τους Ρότζερ Μπόσκοβιτς, Σαρλ Μπονέ, Ζαν Αντουάν Νολέ, Πάολο Φρίζι, Λάζαρο Σπαλαντζάνι και Αλεσάντρο Βόλτα. Ο Βολταίρος κάποτε της έγραψε: «Δεν υπάρχει Μπάσσι στο Λονδίνο και θα ήμουν πολύ ευτυχέστερος να προστεθώ στην Ακαδημία σας της Μπολόνια από ό,τι σε αυτή των Εγγλέζων, παρά το ότι παρήγαγαν έναν Νεύτωνα».
Το 1745 ο Πάπας Βενέδικτος ΙΔ΄ συγκρότησε μία επίλεκτη ομάδα 25 σοφών, γνωστή ως «οι Βενεδικτίνοι» (Benedettini). Η Μπάσσι επεδίωξε να ορισθεί μέλος της ομάδας αυτής, αλλά υπήρξαν αντιδράσεις από μερικά μέλη της. Στο τέλος όμως ο Πάπας τη διόρισε, αν και ήταν η μοναδική γυναίκα από τους 25.
Το 1749 η Μπάσσι παρουσίασε μία διατριβή για τη βαρύτητα.
Κατά τη δεκαετία του 1760 η Μπάσσι και ο σύζυγός της συνεργάσθηκαν σε πειράματα ηλεκτρισμού, κάτι που προσέλκυσε τον αββά Νολέ και άλλους στην Μπολόνια για να μελετήσoυν τον ηλεκτρισμό.
Το 1776, σε ηλικία 65 ετών, η Μπάσσι διορίσθηκε στην έδρα της πειραματικής φυσικής από το Ινστιτούτο Επιστημών της Μπολόνια, με τον σύζυγό της ως βοηθό διδασκαλίας. Πέθανε στη Μπολόνια δύο χρόνια αργότερα, έχοντας σταδιοδρομήσει στη φυσική και ανοιξει μεγάλο δρόμο για την παρουσία γυναικών στους ακαδημαϊκούς κύκλους.
Αγία Χρυσή η Νεομάρτυς
Η Αγία Χρυσή ή Ζλάτα (βουλγαρικά: Света Великомъченица Злата Мъгленска και Света Великомаченичка Злата Мегленска, απεβ. το 1795) είναι νεομάρτυς της Ορθόδοξης Εκκλησίας που εκτελέστηκε στα τέλη του 18ου αιώνα από τους Οθωμανούς, αφού προηγουμένως αρνήθηκε να εξισλαμιστεί.
Βιογραφία
Τα υπάρχοντα βιογραφικά στοιχεία της Χρυσής καταγράφηκαν για πρώτη φορά από τον διαπρεπή Έλληνα μοναχό και σύγχρονό της, Νικόδημο τον Αγιορείτη, ο οποίος στηρίχτηκε στη μαρτυρία του προηγουμένου της Ι.Μ. Σταυρονικήτα Τιμοθέου που γνώριζε προσωπικά τη Χρυσή.
Λάουρα Μπάσσι
Βιογραφία
Η Μπάσσι εκλέχθηκε μέλος πολλών επιστημονικών ενώσεων και εταιρειών των γραμμάτων, καθώς ήταν γνώστρια της ελληνικής κλασικής, της γαλλικής και της ιταλικής λογοτεχνίας.
Τα έργα της
Οι μοναδικές εργασίες της Μπάσσι που εκδόθηκαν κατά τη διάρκεια της ζωής της είναι οι εξής:
Εξωτερικοί σύνδεσμοι
Κατηγορία:Ιταλοί φυσικοί Κατηγορία:Ανατόμοι
Αγία Χρυσή η Νεομάρτυς
Βιογραφία
Από την πλευρά της, η Χρυσή παρέμεινε σταθερή στην πίστη της παρά τις προτροπές ακόμη και των συγγενών της που δεχόμενοι και οι ίδιοι απειλές, την προέτρεψαν να εξισλαμιστεί προκειμένου να σώσει τη ζωή της. Η ακλόνητη στάση της Χρυσής είχε ως αποτέλεσμα την εξαγρίωση των Οθωμανών και τον μαρτυρικό της θάνατο μετά από σκληρά και πολυήμερα βασανιστήρια. Ως ημερομηνία του θανάτου της αναφέρεται η 13η Οκτωβρίου του 1795. Μετά τον θάνατό της, η σορός της παρελήφθη και θάφτηκε κρυφά από μερικούς χριστιανούς.
Υστεροφημία
Η Χρυσή τιμάται ως αγία από αρκετές ορθόδοξες εκκλησίες, από τις οποίες άλλες τιμούν τη μνήμη της στις 13 Οκτωβρίου και άλλες στις 18 του ίδιου μήνα. Το 2009 ανακηρύχτηκε από τη βουλγαρική Ορθόδοξη Εκκλησία ως προστάτιδα των Βούλγαρων του εξωτερικού. Παράλληλα, το ίδιο έτος, το βουλγαρικό κράτος θέσπισε το ετήσιο βραβείο του «Βούλγαρου της Χρονιάς» που φέρει το όνομά της.
Βιβλιογραφία
Κατηγορία:Νεομάρτυρες Κατηγορία:Άγιοι της Ορθόδοξης Εκκλησίας Κατηγορία:Χριστιανοί μάρτυρες του 18ου αιώνα
Αγροτική Περιοχή Μορογκόρο
Η Αγροτική Περιοχή Μορογκόρο (Morogoro Rural District) (Σουαχίλι: Wilaya ya Morogoro Vijijini), είναι μία από τις έξι Επαρχίες, στην Περιφέρεια Μορογκόρο (Morogoro Region) της Τανζανίας. Η Αγροτική Περιοχή Μορογκόρο καλύπτει έκταση 19.056 τετραγωνικά χιλιόμετρα (7.358 τετραγωνικά μίλια). Στα Βόρεια και Ανατολικά συνορεύει με την Περιφέρεια Πουάνι (Pwani Region), στα Νότια με την Περιοχή Κιλομπέρο (Kilombero District), στα Νοτιοδυτικά με την Περιοχή Κιλόσα (Kilosa District) και στα Δυτικά από την Περιοχή Μβομέρο (Mvomero District) και την Αστική Περιοχή Μορογκόρο (Morogoro Urban District).
Ο πληθυσμός στην Αγροτική Επαρχία Μορογκόρο (Morogoro Rural District), το 2002, ήταν 263.920 άτομα.
Εκλογικές Περιφέρειες
Για τις βουλευτικές εκλογές, η Τανζανία διαιρείται σε εκλογικές περιφέρειες. Από τις εκλογές του 2010 η Αγροτική Περιοχή Μορογκόρο, δεν είχε εκλογικές περιφέρειες: Η Εκλογική Περιφέρεια Morogoro-Kusini-Mashariki Constituency, βρίσκεται στην Αστική Περιοχή Μορογκόρο.
Τομείς
Από το 1997, η Αγροτική Περιοχή Μορογκόρο είχε δέκα διοικητικούς Tομείς· ωστόσο, καθώς ο αριθμός των Tμημάτων έχει συρρικνωθεί από 42 το 1997, σε 25 το 2002, τώρα πλέον έχει έξι Τομείς.
Τομείς του 1997
Ανάμεσα στους Τομείς του 1997 ήταν οι: • 4
Τμήματα
Η Αγροτική Περιοχή Μορογκόρο, διοικητικά διαιρείται σε είκοσι πέντε Τμήματα (Wards): • 5
Σημειώσεις
<references responsive="0" group="Σημ." />
Παραπομπές
Κατηγορία:Επαρχίες της Τανζανίας Κατηγορία:Επαρχίες της Περιφέρειας Μορογκόρο
Σαντζένο
Το Σαντζένο (ιταλικά: Sanzeno) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Τρέντο
Σαμποτάζ στους αγωγούς φυσικού αερίου Nord Stream
Το σαμποτάζ στους αγωγούς φυσικού αερίου Nord Stream αναφέρεται σε μια σειρά εκρήξεων και επακόλουθων διαρροών αερίου που σημειώθηκαν στους αγωγούς φυσικού αερίου Nord Stream 1 και Nord Stream 2 στις 26 Σεπτεμβρίου 2022. Και οι δύο αγωγοί ανήκαν και λειτουργούσαν από τη ρωσική κρατική εταιρεία φυσικού αερίου Gazprom και κατασκευάστηκαν για τους σκοπούς της μεταφοράς φυσικού αερίου από τη Ρωσία στη Γερμανία. Οι διαρροές πιστεύεται ότι προκλήθηκαν από σκόπιμη δολιοφθορά, ωστόσο, τα κίνητρα πίσω από την επίθεση παραμένουν ασαφή.
Πριν από τις διαρροές, οι αγωγοί δεν λειτουργούσαν λόγω διαφωνιών μεταξύ Ρωσίας και Ευρωπαϊκής Ένωσης στον απόηχο της εισβολής στην Ουκρανία, αλλά ήταν ακόμα γεμάτοι με φυσικό αέριο. Στις 26 Σεπτεμβρίου στις 00:03 UTC, εντοπίστηκε μια έκρηξη που προερχόταν από τον Nord Stream 2, όπου αναφέρθηκε πτώση πίεσης στον αγωγό και το φυσικό αέριο άρχισε να διαφεύγει στην επιφάνεια νοτιοανατολικά του δανικού νησιού Μπόρνχολμ. Δεκαεπτά ώρες αργότερα, το ίδιο συνέβη στον Nord Stream 1, με αποτέλεσμα δύο ξεχωριστές διαρροές βορειοανατολικά του Μπόρνχολμ. Οι διαρροές σημειώθηκαν μία ημέρα αφότου η Πολωνία και η Νορβηγία άνοιξαν τον εναλλακτικό αγωγό της Βαλτικής που διέρχεται από τη Δανία, φέρνοντας αέριο από τη Βόρεια Θάλασσα και όχι από τη Ρωσία, όπως κάνουν οι αγωγοί Nord Stream. Οι διαρροές εντοπίζονται σε διεθνή ύδατα (όχι μέρος των χωρικών υδάτων κανενός κράτους), αλλά εντός των οικονομικών ζωνών της Δανίας και της Σουηδίας.
Η πρωθυπουργός της Δανίας Μέττε Φρεντέρικσεν δήλωσε ότι οι διαρροές προκλήθηκαν από σκόπιμη ενέργεια και όχι από ατυχήματα και διευκρίνισε ότι έχουν καταγραφεί εκρήξεις. Η πρωθυπουργός της Σουηδίας Μαγκνταλένα Άντερσον δήλωσε ότι πιθανότατα επρόκειτο για δολιοφθορά, άποψη που εκφράστηκε επίσης από αξιωματούχους της Ευρωπαϊκής Ένωσης και τον γενικό γραμματέα του ΝΑΤΟ, Γενς Στόλτενμπεργκ. Νωρίτερα, αρκετοί σχολιαστές είχαν προτείνει ότι οι συνθήκες γύρω από τις διαρροές φαίνονται ύποπτες και ότι πιθανώς επρόκειτο για πράξεις δολιοφθοράς. Η Nord Stream AG, ο φορέας εκμετάλλευσης της Nord Stream που ανήκει στην Gazprom, είπε ότι οι αγωγοί υπέστησαν «πρωτοφανή» ζημιά μέσα σε μια μέρα.
Χρονολόγιο
Το Γεωλογικό Ινστιτούτο της Δανίας ανέφερε ότι ένας σεισμογράφος στο Μπόρνχολμ έδειξε δύο δονήσεις στις 26 Σεπτεμβρίου: η πρώτη στις 00:03 UTC (02:03 Θερινή ώρα Δανίας UTC+02:00 ) είχε μέγεθος 2,3 και η δεύτερη στις 17:03 UTC είχε μέγεθος 2,1. Παρόμοια δεδομένα δόθηκαν από έναν σεισμογράφο στο Stevns και από αρκετούς σεισμογράφους στη Γερμανία, τη Σουηδία (όσο ο σταθμός στο Kalix ), τη Φινλανδία και τη Νορβηγία. Τα στοιχεία έδειξαν ότι οι δονήσεις είχαν συμβεί κοντά στις τοποθεσίες όπου ανακαλύφθηκαν αργότερα οι διαρροές. Την ίδια περίπου περίοδο, απώλειες πίεσης στους αγωγούς καταγράφηκαν στη Γερμανία.
Μετά την αρχική αναφορά της Γερμανίας για απώλεια πίεσης στο Nord Stream 2, μια διαρροή αερίου από τον αγωγό ανακαλύφθηκε από μια δανική μονάδα μαχητικών F-16 στα νοτιοανατολικά του Dueodde, στο Bornholm. Το Nord Stream 2 αποτελείται από δύο παράλληλες γραμμές και η διαρροή συνέβη στη γραμμή Α. Επικαλούμενη τον κίνδυνο για τη ναυτιλία, η Δανική Ναυτιλιακή Αρχή έκλεισε τη θάλασσα για όλα τα πλοία σε 5 ναυτικά μίλια ζώνη γύρω από το σημείο διαρροής και συμβούλευσε τα αεροπλάνα να παραμείνουν τουλάχιστον 1000 m πάνω από αυτό. Ο αγωγός, που δεν ήταν σε λειτουργία, είχε γεμίσει με 300 e6m3 φυσικού αερίου στο πλαίσιο της προετοιμασίας για τις πρώτες παραδόσεις του.
δεξιά|300px|thumb| Στοίβα σωλήνων που αποτελούν τον αγωγό Nord Stream 2, κατασκευασμένος από χάλυβα με περίβλημα από σκυρόδεμα Ώρες αργότερα, αφού η Γερμανία ανέφερε απώλεια πίεσης στον Nord Stream 1, ανακαλύφθηκε δεύτερη και τρίτη διαρροή αερίου σε αυτόν τον αγωγό από τις σουηδικές αρχές. Και οι δύο παράλληλες γραμμές του Nord Stream 1 έχουν σπάσει και οι θέσεις των δύο διαρροών του είναι περίπου 6 χλμ. το ένα από το άλλο.
Ενώ κανένας από τους αγωγούς δεν έχει παραδώσει φυσικό αέριο στην Ευρώπη, τόσο ο Nord Stream 1 όσο και ο 2 εξακολουθούν να έχουν γεμίσει με αέριο. Κάθε γραμμή του αγωγού αποτελείται από περίπου 100.000 24 t σωλήνες από χάλυβα με επίστρωση σκυροδέματος που τοποθετούνται στον πυθμένα της θάλασσας. Οι αγωγοί έχουν σταθερή εσωτερική διάμετρο 1.153 m, σύμφωνα με το Nord Stream. Τα τμήματα βρίσκονται σε βάθος περίπου 80-110 m.
Η Danish Defense δημοσίευσε ένα βίντεο με τη διαρροή αερίου στον ιστότοπο της, το οποίο έδειξε ότι, στις 27 Σεπτεμβρίου, η μεγαλύτερη από τις διαρροές δημιούργησε αναταράξεις στην επιφάνεια του νερού περίπου 1 χλμ. σε διάμετρο. Η μικρότερη διαρροή έκανε έναν κύκλο περίπου 200 μέτρα σε διάμετρο.
Αιτία
Το Κρεμλίνο δήλωσε ότι δεν απέκλεισε το ενδεχόμενο δολιοφθοράς ως αιτία για τη ζημιά στους αγωγούς Nord Stream. Ο Ντμίτρι Πεσκόφ, εκπρόσωπος του Κρεμλίνου, δήλωσε: «Δεν μπορούμε να αποκλείσουμε οποιαδήποτε πιθανότητα αυτή τη στιγμή. Προφανώς, υπάρχει κάποιου είδους καταστροφή του αγωγού. Πριν από τα αποτελέσματα της έρευνας, είναι αδύνατο να αποκλειστεί οποιαδήποτε επιλογή.»
Η γερμανική εφημερίδα Der Tagesspiegel έγραψε ότι οι διαρροές διερευνώνται εάν μπορεί να προκλήθηκαν από στοχευμένες επιθέσεις από υποβρύχια ή δύτες εκκαθάρισης.
Κερδοσκοπία
Ο πρωθυπουργός της Σουηδίας και της Δανίας ήταν και οι δύο απρόθυμοι να κάνουν εικασίες σχετικά με το ποιος ήταν υπεύθυνος για τα συμβάντα. Ερευνητής από το Βασιλικό Κολλέγιο Άμυνας της Δανίας δήλωσε ότι η Ρωσία θα είναι αυτή που θα επωφεληθεί από περισσότερες διαταραχές στην ευρωπαϊκή αγορά φυσικού αερίου.
Ο προεδρικός σύμβουλος της Ουκρανίας Μιχάιλο Ποντολιάκ δήλωσε ότι πρόκειται για «τρομοκρατική επίθεση που σχεδιάστηκε από τη Ρωσία και επιθετική ενέργεια προς την ΕΕ».
Οι Asia Times ανέφεραν ότι τα κράτη της Βαλτικής, η Φινλανδία, η Ουκρανία και οι ΗΠΑ θα επωφεληθούν ενδεχομένως από την καταστροφή των αγωγών.
Σε μια ευρέως κοινοποιημένη ανάρτηση στο Twitter, ο Πολωνός ευρωβουλευτής και πρώην υπουργός Εξωτερικών και Άμυνας Ράντεκ Σικόρσκι σχολίασε «ευχαριστώ, ΗΠΑ», υπενθυμίζοντας επίσης μια ομιλία του προέδρου των ΗΠΑ Μπάιντεν που είπε ότι οι ΗΠΑ θα έβαζαν ένα τέλος στον αγωγό εάν η Ρωσία εισβάλει στην Ουκρανία. Η ανάρτηση του Σικόρσκι επικρίθηκε από πολλούς πολιτικούς και από τον εκπρόσωπο της Πολωνικής κυβέρνησης Πιότρ Μίλερ, ο οποίος είπε ότι ήταν επιβλαβής και εξυπηρετούσε τη ρωσική προπαγάνδα. Αργότερα εξήγησε ότι χαιρετίζει την αποτυχία του αγωγού για την οποία «όλες οι πολωνικές κυβερνήσεις έχουν διαμαρτυρηθεί» και διατυπώνει «υποθέσεις εργασίας για το ποιος είχε κίνητρα και μέσα για μια τέτοια επίθεση».
Το Spiegel ανέφερε ότι η Κεντρική Υπηρεσία Πληροφοριών των Ηνωμένων Πολιτειών είχε προειδοποιήσει τη γερμανική κυβέρνηση για πιθανή δολιοφθορά στους αγωγούς «πριν από εβδομάδες».
Διερευνήσεις
Την επομένη της διαρροής, η σουηδική αστυνομία άνοιξε έρευνα για το περιστατικό, χαρακτηρίζοντάς το «μεγάλη δολιοφθορά». Η έρευνα διεξάγεται σε συνεργασία με άλλες αρμόδιες αρχές καθώς και με τη Σουηδική Υπηρεσία Ασφαλείας. Παρόμοια έρευνα ξεκίνησε και στη Δανία. Τα δύο έθνη ήταν σε στενή επαφή και είχαν επίσης επαφή με άλλες χώρες στην περιοχή της Βαλτικής και το ΝΑΤΟ. Επειδή συνέβη εντός διεθνών υδάτων (όχι μέρος της χωρικής θάλασσας κανενός έθνους, αν και εντός της οικονομικής ζώνης της Δανίας και της Σουηδίας), ούτε ο Δανός πρωθυπουργός ούτε ο Σουηδός πρωθυπουργός το θεώρησαν ως επίθεση στο έθνος τους.
Συνέπεια
Στις 27 Σεπτεμβρίου 2022, οι τιμές του ευρωπαϊκού φυσικού αερίου αυξήθηκαν κατά 12% μετά τη διάδοση των ειδήσεων για τους κατεστραμμένους αγωγούς, παρά το γεγονός ότι ο Nord Stream 1 δεν είχε παραδώσει φυσικό αέριο από τον Αύγουστο και ο Nord Stream 2 δεν είχε τεθεί ποτέ σε λειτουργία.
Ο Δανός υπουργός Ενέργειας είπε ότι οι διαρροές αερίου είναι πιθανό να συνεχιστούν για τουλάχιστον μια εβδομάδα. Σύμφωνα με τις σουηδικές αρχές, πιθανότατα θα χρειαστούν μία έως δύο εβδομάδες μέχρι να σταματήσουν οι διαρροές και να επιθεωρηθούν με ασφάλεια οι αγωγοί. Η Nord Stream AG, ο φορέας εκμετάλλευσης της Nord Stream, δήλωσε στις 27 Σεπτεμβρίου ότι ήταν αδύνατο να εκτιμηθεί πότε θα επισκευαστεί η υποδομή. Αν δεν επισκευαστούν γρήγορα, οι γερμανικές αρχές δήλωσαν ότι οι τρεις κατεστραμμένες γραμμές (και οι δύο γραμμές στο Nord Stream 1 και η γραμμή A στο Nord Stream 2) είναι απίθανο να τεθούν ξανά σε λειτουργία λόγω της διάβρωσης που προκαλείται από το θαλασσινό νερό. Η Washington Post ανέφερε ότι τα περιστατικά είναι πιθανό να θέσουν οριστικό τέλος και στα δύο έργα του Nord Stream.
Το Δανικό Ναυτικό και η Σουηδική Ακτοφυλακή έστειλαν πλοία για να παρακολουθήσουν την εκφόρτωση και να κρατήσουν άλλα πλοία μακριά από τον κίνδυνο, δημιουργώντας μια ζώνη αποκλεισμού 5 ναυτικών μιλίων γύρω από κάθε διαρροή. Δύο από τα πλοία είναι το δανικό Absalon και το σουηδικό Amfitrite, τα οποία είναι ειδικά σχεδιασμένα για να λειτουργούν σε μολυσμένα περιβάλλοντα όπως σύννεφα αερίου. Τα σκάφη θα μπορούσαν να χάσουν την άνωση εάν εισέλθουν στα νέφη αερίου και μπορεί να υπάρχει κίνδυνος ανάφλεξης διαρροής αερίου πάνω από το νερό και τον αέρα, αλλά δεν υπήρχαν κίνδυνοι που να σχετίζονται με τις διαρροές εκτός των ζωνών αποκλεισμού. Στην περιοχή, οι διαρροές θα επηρέαζαν το περιβάλλον μόνο στα σημεία στα οποία βρίσκονται τα νέφη αερίου στη στήλη νερού. Μια μεγαλύτερη επίδραση είναι πιθανό να είναι η κλιματική επίδραση που προκαλείται από τους μεγάλους όγκους διαφυγόντος μεθανίου, ενός αερίου του θερμοκηπίου. Μόνο το 0,25% της ετήσιας δυναμικότητας των αγωγών ισοδυναμεί με τη συνολική απελευθέρωση μεθανίου από όλες τις άλλες πηγές στη Σουηδία σε ένα ολόκληρο έτος. Ένας Δανός αξιωματούχος είπε ότι οι διαρροές αερίου θα μπορούσαν να εκπέμπουν το ένα τρίτο των συνολικών ετήσιων εκπομπών αερίων θερμοκηπίου της Δανίας.
Η Πρόεδρος της Ευρωπαϊκής Επιτροπής, Ούρσουλα φον ντερ Λάιεν, έγραψε στο Twitter ότι «Οποιαδήποτε σκόπιμη διακοπή της ενεργούς ευρωπαϊκής ενεργειακής υποδομής είναι απαράδεκτη και θα οδηγήσει στην ισχυρότερη δυνατή απάντηση». Μετά τις διαρροές, οι νορβηγικές αρχές αύξησαν την ασφάλεια γύρω από τις υποδομές φυσικού αερίου και πετρελαίου.
Περιβαλλοντικές επιπτώσεις
Στην περιοχή, οι διαρροές των αγωγών θα επηρεάσουν μόνο το περιβάλλον όπου βρίσκονται τα νέφη αερίου. Μια μεγαλύτερη επίδραση είναι πιθανό να είναι ο αντίκτυπος του κλίματος που προκαλείται από τους μεγάλους όγκους διαφυγόντος μεθανίου, ενός ισχυρού αερίου του θερμοκηπίου. Ο όγκος που απελευθερώνεται είναι περίπου το 0,25% της ετήσιας δυναμικότητας των αγωγών, ποσότητα σχεδόν ίση με τη συνολική απελευθέρωση από όλες τις άλλες πηγές μεθανίου σε ένα ολόκληρο έτος σε ολόκληρη τη Σουηδία. Ένας Δανός αξιωματούχος ανέφερε ότι αυτές οι διαρροές φυσικού αερίου των Nord Stream θα μπορούσαν να εκπέμπουν ισοδύναμο CO2, παρόμοια με το ένα τρίτο των συνολικών ετήσιων εκπομπών αερίων θερμοκηπίου της Δανίας.
Οι εκπομπές μεθανίου από τις διαρροές είναι ίσες με μερικές ημέρες των εκπομπών από την τακτική παραγωγή ορυκτών καυσίμων. Ωστόσο, οι διαρροές σημείωσαν ρεκόρ ως η μοναδική μεγαλύτερη διαρροή μεθανίου, επισκιάζοντας όλες τις προηγουμένως γνωστές διαρροές, όπως η διαρροή αερίου του Άλισον Κάνιον.
Ο εξοπλισμός που χρησιμοποιήθηκε από ειδικούς δεν μέτρησε καμία αύξηση στο ατμοσφαιρικό μεθάνιο στο Μπόρνχολμ. Ένας μετεωρολογικός σταθμός στη Νορβηγία σημείωσε μια άνευ προηγουμένου αύξηση 400 μέρη ανά δισεκατομμύριο (ppb) από ένα βασικό επίπεδο των 1800 ppb.
Παραπομπές
Κατηγορία:Σχέσεις Ρωσίας-Ευρωπαϊκής Ένωσης Κατηγορία:Σαμποτάζ Κατηγορία:Αγωγοί μεταφοράς φυσικού αερίου
Φρειδερίκος Α΄ των Αθηνών
O Φρειδερίκος Α΄ των Αθηνών, (Ισπανικά ː Federico I, 1340 - 11 Ιουλίου 1355) μέλος του Οίκου της Βαρκελώνης ήταν Δούκας των Αθηνών, Δούκας των Νέων Πατρών και κόμης της Μάλτας (1348 - 1355).
Βιογραφία
O Φρειδερίκος Α΄ των Αθηνών ήταν ο μόνος γιος τού Ιωάννη του Ραντάτσο Δούκα των Αθηνών και των Νέων Πατρών (Υπάτης) και της Καισάρειας, κόρης τού Πέτρου κόμη της Κασταλναζέττα. Διαδέχθηκε στην Ελλάδα τον πατέρα του που είχε αποβιώσει από επιδημία πανώλης (1348). Ο Φρειδερίκος Α΄ όπως και ο πατέρας του δεν επισκέφτηκε ποτέ τα δυο Ελληνικά δουκάτα του, διέμενε στην έδρα του το Ραντάτσο μια γραφική πόλη κτισμένη στην λάβα της Αίτνας. Τα ονόματα τους βρέθηκαν μονάχα σε έγγραφα που αφορούσαν την Ακρόπολη Αθηνών και τον ναό του Αρχαγγέλου Μιχαήλ στην Λιβαδειά.
Ο εκπρόσωπός του Μπλάσκο Β΄ της Αλαγκόνα τον πίεζε να επισκεφθεί το δουκάτο (1349), ο Φρειδερίκος Α΄ διόρισε τον Ρεμόν Μπερνάρντι ως Γενικό Βικάριο στα δυο δουκάτα αλλά οι βαρόνοι αντιστάθηκαν και ζήτησαν την αντικατάστασή του. Λίγο μετά ο Φρειδερίκος Α΄ απεβίωσε επίσης από την επιδημία πανώλης επτά έτη μετά τον πατέρα του. Ήταν νέος και τάφηκε στο ναό της Αγάθης στο Παλέρμο.
Σαβοΐα
μικρογραφία|250px|Η θέση της Σαβοΐας στην Ευρώπη. Η Σαβοΐα (αρπιτανικά: Savouè, Savoie, Savoia, πεδεμοντικά: Savòja, Savoyen) είναι μια πολιτιστική-ιστορική περιοχή στην Ευρώπη. Η Σαβοΐα καταλαμβάνει τμήμα των Δυτικών Άλπεων. Εκτείνεται από τη Λίμνη της Γενεύης στα βόρεια μέχρι την επαρχία Ντωφινέ στα νότια.
Η ιστορική περιοχή της Σαβοΐας ήταν η φεουδαρχική επικράτεια που κυβερνούσε ο Οίκος της Σαβοΐας από τον 11ο μέχρι τον 14ο αιώνα. Σήμερα τα εδάφη της Σαβοΐας αποτελούν τμήμα τριών χωρών: της Γαλλίας, της Ιταλίας, και της Ελβετίας.
Το 1003 ο Ροδόλφος Γ΄ της Βουργουνδίας ίδρυσε τον Οίκο της Σαβοΐας. Ο οίκος έγινε ο μακροβιότερος βασιλικός οίκος της Ευρώπης, καθώς μέλη του οίκου βασίλεψαν διάφορες χώρες της ευρωπαϊκής ηπείρου από τις αρχές του 11ου αιώνα μέχρι το 1946. Ο ίδιος οίκος βασίλεψε την Κομητεία της Σαβοΐας μέχρι το 1416, καθώς και το διάδοχο Δουκάτο της Σαβοΐας από το 1416 μέχρι το 1860.
Το 1792, η Πρώτη Γαλλική Δημοκρατία προσάρτησε τα εδάφη της Σαβοΐας. Το 1815, μετά την ήττα της Γαλλίας, τα σαβοϊκά εδάφη επεστράφησαν στο Βασίλειο της Σαρδηνίας, το 1815. Το 1860, η Σαβοΐα (καθώς και η παραπλήσια Κομητεία της Νίκαιας) προσαρτήθηκαν στη Γαλλία, ύστερα από στημένο δημοψήφισμα, στο οποίο η συντριπτική πλειοψηφία του πληθυσμού των περιοχών αυτών αναγκάστηκε να ψηφίσει υπέρ της ένταξης του στη Γαλλία, λόγω της παρουσίας στρατευμάτων της Δεύτερης Γαλλική Αυτοκρατορίας. Η προσάρτηση αυτών των περιοχών στη Γαλλία ήταν αποτέλεσμα πολιτικής συμφωνίας (Συνθήκη του Τορίνου), η οποία προέκυψε από τις διαπραγματεύσεις του γάλλου αυτοκράτορα Ναπολέοντα Γ΄ και του βασιλιά της Σαρδηνίας, Βίκτορα Εμμανουήλ Β΄. Η υπογραφή της συμφωνίας έθεσε τα θεμέλια για την πραγματοποίηση των τελευταίων βημάτων που έπρεπε να γίνουν για την ενοποίηση της Ιταλίας. Ο Οίκος της Σαβοΐας (υπό τον Βίκτορα Εμμανουήλ Β΄) διατήρησε την κυριαρχία του στο Πεδεμόντιο και τη Λιγουρία. Ένα χρόνο αργότερα, ο Οίκος της Σαβοΐας έγινε ο βασιλικός οίκος του ενιαίου ιταλικού κράτους.
Παραπομπές
Κατηγορία:Ιστορικές περιοχές Κατηγορία:Δουκάτο της Σαβοΐας Κατηγορία:Παιγί της Σαβοΐας Κατηγορία:Λήμματα που περιέχουν κείμενο στα λατινικά Κατηγορία:Λήμματα που περιέχουν κείμενο στα ιταλικά Κατηγορία:Λήμματα που περιέχουν κείμενο στα γαλλικά
Εξαφάνιση της Μάνταλιν ΜακΚαν
Η Μάνταλιν Μπεθ ΜακΚαν (Madeleine Beth McCann, γενν. 12 Μαΐου 2003) εξαφανίστηκε το βράδυ της 3ης Μαΐου 2007, σε ηλικία 3 ετών, από το κρεβάτι της στην Πράια ντα Λουζ, ένα θέρετρο στην περιφέρεια Αλγκάρβε της Πορτογαλίας, πυροδοτώντας αυτό που μια εφημερίδα χαρακτήρισε τη πιο πολύκροτη υπόθεση εξαφάνισης στη σύγχρονη ιστορία. Η τύχη της παραμένει άγνωστη. Το 2020 η Γερμανική Εισαγγελία ανακοίνωσε ότι τη θεωρεί νεκρή και ταυτοποίησε έναν Γερμανό υπήκοο ως υπεύθυνο για την εξαφάνισή της.
Η Μάνταλιν βρισκόταν σε διακοπές από το Ηνωμένο Βασίλειο με τους γονείς της, Κέιτ και Γκέρι ΜακΚαν, τα δύο ετών δίδυμα αδέλφια της και μια ομάδα οικογενειακών φίλων με τα παιδιά τους. Αυτή και τα δίδυμα τοποθετήθηκαν για ύπνο στις 20:30 στο ισόγειο του διαμερίσματός τους στο θέρετρο, ενώ οι ΜακΚαν με τους φίλους τους δειπνούσαν στο εστιατόριο, 55 μέτρα μακριά. Οι γονείς έλεγχαν τα παιδιά τους όλο το βράδυ, μέχρι που η μητέρα της Μάνταλιν ανακάλυψε στις 22:00 ότι λείπει. Τις επόμενες εβδομάδες, και ιδιαίτερα μετά την παρερμηνεία μιας γενετικής ανάλυσης DNA, η πορτογαλική αστυνομία κατέληξε να πιστεύει ότι η Μάνταλιν είχε πεθάνει ως συνέπεια ενός ατυχήματος στο διαμέρισμα, και ότι οι γονείς της το είχαν συγκαλύψει. Οι ΜακΚαν χαρακτηρίστηκαν ως arguido (ύποπτοι) τον Σεπτέμβριο του 2007, κατηγορία η οποία άρθηκε όταν η Γενική Εισαγγελέας της Πορτογαλίας αρχειοθέτησε την υπόθεση τον Ιούλιο του 2008, λόγω έλλειψης στοιχείων.
Οι γονείς συνέχισαν την έρευνα προσλαμβάνοντας ιδιωτικούς ντετέκτιβ, μέχρι η Σκότλαντ Γιαρντ να ανοίξει τη δική της έρευνα (Επιχείρηση Grange) το 2011. Ο ανώτατος αξιωματικός που ερευνούσε την υπόθεση ανακοίνωσε ότι αντιμετώπιζε την εξαφάνιση ως "μια εγκληματική πράξη από έναν άγνωστο", πιθανόν μια προσχεδιασμένη απαγωγή, ή ληστεία που πήγε στραβά. Το 2013, η Σκότλαντ Γιάρντ κυκλοφόρησε εικόνες ατόμων που ήθελε να εντοπίσει, συμπεριλαμβανομένης μιας ενός άνδρα που εθεάθη να μεταφέρει ένα παιδί προς την παραλία εκείνο το βράδυ. Κατόπιν αυτού, η πορτογαλική αστυνομία ξεκίνησε ξανά την έρευνά της. Η Επιχείρηση Grange έμεινε πίσω το 2015, αλλά οι εναπομείναντες ντετέκτιβ συνέχισαν να ακολουθούν ένα μικρό αριθμό στοιχείων που περιγράφηκαν τον Απρίλιο του 2017 ως σημαντικά. Τον Ιούνιο του 2020 η Γερμανική Αστυνομία ανακοίνωσε ότι θεωρεί υπεύθυνο για την εξαφάνιση της Μάνταλιν τον 43χρονο Γερμανό υπήκοο Κρίστιαν Μπρούκνερ, ο οποίος έχει βεβαρημένο ποινικό μητρώο και έχει καταδικασθεί για υποθέσεις σεξουαλικής κακοποίησης ανηλίκων.
Η εξαφάνιση προσέλκυσε σημαντικό διεθνές ενδιαφέρον, με την δημοσιογραφική κάλυψη στο Ηνωμένο Βασίλειο να θυμίζει το θάνατο της Νταϊάνα το 1997. Οι ΜακΚαν δέχτηκαν υπερβολικό έλεγχο και αβάσιμους ισχυρισμούς περί εμπλοκής στο θάνατο της κόρης τους, ιδιαίτερα στον κίτρινο τύπο και το Twitter. Tο 2008 έλαβαν αποζημιώσεις και επίσημη απολογία στην πρώτη σελίδα της εφημερίδας Express Newspapers, και το 2011 κατέθεσαν σε μια δημόσια δικαστική εξέταση σχετικά με παραπτώματα του Βρετανικού τύπου, υποστηρίζοντας την επιχειρηματολογία για αυστηρότερο έλεγχο του Τύπου.
Οι άνθρωποι
μικρογραφία|Η Πορτογαλία στην Ευρώπη (στα δυτικά με κόκκινο χρώμα).
Μάνταλιν ΜακΚαν
Η Μάνταλιν γεννήθηκε στο Λέστερ και ζούσε με την οικογένειά της στο Ρόθλεϊ. Μετά από αίτημα των γονιών της, τέθηκε υπό την κηδεμονία δικαστηρίου στην Αγγλία λίγο μετά την εξαφάνισή της, το οποίο έδωσε στο δικαστήριο την εξουσία να ενεργεί για λογαριασμό της. Η Αστυνομία περιγράφει την Μάνταλιν ως εξής: με ξανθιά μαλλιά, μπλε-πράσινα μάτια, μία μικρή καφέ κηλίδα στην αριστερή γάμπα, και μια χαρακτηριστική σκούρα λωρίδα στην ίριδα του δεξιού της ματιού. Το 2009 οι ΜακΚαν κυκλοφόρησαν εικόνες για το πώς μπορεί να μοιάζει σε ηλικία έξι ετών και το 2012 η Σκότλαντ Γιαρντ, σε ηλικία εννέα ετών.
Η Θέαση της Τάνερ, η αναφορά δηλαδή της Τζέιν Τάνερ, οικογενειακής φίλης, ότι είδε έναν άνδρα να μεταφέρει ένα παιδί μακριά από το θέρετρο 45 λεπτά πριν η Μάνταλιν εξαφανιστεί, έγινε μία από τις πιο πολυσυζητημένες πτυχές της υπόθεσης. μικρογραφία|Χάρτης της Πορτογαλίας όπου διακρίνεται η Πράια ντα Λουζ στα νοτιοδυτικά
Διαμέρισμα 5Α 'Rua Dr Agostinho da Silva'
Το 5A είναι ένα ισόγειο διαμέρισμα δύο υπνοδωματίων, στο πέμπτο τετράγωνο ενός συγκροτήματος διαμερισμάτων, γνωστό ως Waterside Village, το οποίο βρίσκεται στην περίμετρο του θερέτρου Mark Warner's Ocean Club. Οι οικογενειακοί φίλοι των ΜακΚαν, Μάθιου και Ρέιτσελ Όλντφιλντ, βρίσκονταν στο διπλανό 5Β, οι Τζέιν Τάνερ και Ράσελ Ο'Μπράιεν στο 5D, και οι Πέιν και Νταϊάν Ουέμπστερ στον πρώτο όροφο.
Το συγκρότημα δεν ήταν περιφραγμένο και το 5A ήταν προσβάσιμο από δύο πλευρές. Συρόμενες μπαλκονόπορτες στο σαλόνι στο πίσω μέρος έβλεπαν προς την πισίνα του θερέτρου, τα γήπεδα τένις και το εστιατόριο - μπαρ. Οι μπαλκονόπορτες μπορούσαν να προσεγγιστούν μέσω ενός δημόσιου δρόμου, όπου μια μικρή πύλη και μερικά σκαλοπάτια οδηγούσαν στο μπαλκόνι και το σαλόνι του 5Α. Η μπροστινή, κυρίως πόρτα του διαμερίσματος ήταν στην αντίθετη πλευρά.
Τα παιδιά των ΜακΚαν κοιμόντουσαν σε ένα υπνοδωμάτιο δίπλα στην μπροστινή πόρτα, την οποία οι ΜακΚαν κρατούσαν κλειδωμένη. Το υπνοδωμάτιο είχε ένα παράθυρο με ύψος ως τη μέση, με κουρτίνες και ένα μεταλλικό εξωτερικό παραθυρόφυλλο, ελεγχόμενο από ένα σκοινί εσωτερικά. Οι ΜακΚαν κρατούσαν τις κουρτίνες και το παραθυρόφυλλο κλειστά καθ'όλη την διάρκεια των διακοπών τους. Το παράθυρο έβλεπε προς ένα στενό διάδρομο και ένα χώρο στάθμευσης. Η Μάνταλιν κοιμόταν σε ένα μονό κρεβάτι, δίπλα από την πόρτα του υπνοδωματίου, στην απέναντι πλευρά του δωματίου από το παράθυρο, ενώ τα δίδυμα κοιμόντουσαν σε καροτσάκια στη μέση του δωματίου. Υπήρχε και ένα άλλο, άδειο, μονό κρεβάτι κάτω από το παράθυρο.
20.30: Εστιατόριο
Τα παιδιά πέρασαν όλο το πρωί στο παιδικό κλαμπ του θερέτρου και έπειτα η οικογένεια γευμάτισε στο διαμέρισμά της πριν κατευθυνθούν στην πισίνα. Τα παιδιά επέστρεψαν στο κλαμπ και στις 18:00 η μητέρα τους τα πήρε πίσω στο 5A, ενώ ο πατέρας τους πήγε για μάθημα τένις. Οι ΜακΚαν έβαλαν τα παιδιά τους για ύπνο γύρω στις 19:00. Η Μάνταλιν αποκοιμήθηκε με μια κοντομάνικη, ροζ-άσπρη πιτζάμα, μαζί με την κουβερτούλα της και ένα μαλακό παιχνίδι.
Στις 20:30 οι γονείς έφυγαν από το 5A για να δειπνήσουν με τους φίλους τους στο εστιατόριο του Ocean Club που βρισκόταν στην άλλη πλευρά της πισίνας. Το 5A απέχει περίπου 55 μέτρα από το εστιατόριο σε ευθεία γραμμή, αλλά η πρόσβαση στο εστιατόριο απαιτούσε περπάτημα σε ένα δημόσιο δρόμο για να φθάσουν στις πόρτες του Ocean Club και στη συνέχεια περπάτημα μέσα από το θέρετρο στην άλλη πλευρά της πισίνας, μια απόσταση περίπου 82 μέτρων. Η κορυφή του διαμερίσματος ήταν ορατή από το εστιατόριο, αλλά όχι και οι πόρτες. Οι μπαλκονόπορτες μπορούσαν να κλειδωθούν μόνο από το εσωτερικό, έτσι οι ΜακΚαν τις άφησαν κλειστές αλλά ξεκλείδωτες με τις κουρτίνες τραβηγμένες, ώστε να μπορέσουν να μπουν με αυτό τον τρόπο κατά τους ελέγχους των παιδιών.
Το προσωπικό του θερέτρου είχε αφήσει ένα σημείωμα σε ένα βιβλίο στον χώρο υποδοχής της πισίνας ζητώντας το ίδιο τραπέζι, το οποίο έβλεπε τα διαμερίσματα, να κρατηθεί για τις 20:30 κάθε βράδυ για τους ΜακΚαν και τους φίλους τους για τα τελευταία 4 βράδια των διακοπών τους. Το μήνυμα έγραφε ότι τα παιδιά της ομάδας κοιμόντουσαν στα διαμερίσματα τους. Η μητέρα της Μάνταλιν πιστεύει ότι ο απαγωγέας μπορεί να είχε δει το σημείωμα.
Οι ΜακΚαν και οι φίλοι τους έφευγαν από το εστιατόριο περίπου κάθε μισή ώρα για να ελέγξουν τα παιδιά τους. Ο πατέρας της Μάνταλιν πραγματοποίησε τον πρώτο έλεγχο στο 5A γύρω στις 21:05. Τα παιδιά κοιμόντουσαν και όλα ήταν καλά, εκτός από το ότι ο ίδιος θυμήθηκε ότι είχε αφήσει την πόρτα του δωματίου των παιδιών μισάνοιχτη, και τώρα στεκόταν σχεδόν ορθάνοιχτη. Τη τράβηξε να κλείσει σχεδόν και πάλι, πριν από την επιστροφή του στο εστιατόριο.
21.15: 'Η Θέαση της Τάνερ'
Η παρατήρηση από την Τζέιν Τάνερ, φίλης της οικογένειας, ενός ανθρώπου που μετέφερε ένα παιδί εκείνο το βράδυ αποτέλεσε σημαντικό μέρος της αρχικής έρευνας. Είχε φύγει από το εστιατόριο λίγο μετά τις 21:00 για να ελέγξει την δικιά της κόρη, περνώντας δίπλα από τον πατέρα της Μάνταλιν στο δρόμο για το εστιατόριο, ο οποίος επέστρεφε από το δικό του έλεγχο στις 21:05. Η Τάνερ είχε επίσης σταματήσει να συνομιλήσει με έναν άλλο Βρετανό τουρίστα, αλλά ούτε αυτός ούτε και ο πατέρας της Μάνταλιν θυμόταν να την έχουν δει. Αυτό προβλημάτισε τη πορτογαλική αστυνομία, με δεδομένο τη στενότητα του διαδρόμου, και τους οδήγησε να κατηγορήσουν την Τάνερ ότι έχει εφεύρει την μαρτυρία της.
Η Τάνερ είπε στην αστυνομία ότι γύρω στις 21:15 παρατήρησε έναν άντρα να μεταφέρει ένα μικρό παιδί, περπατώντας ακριβώς μπροστά της. Δεν ήταν μακριά από το υπνοδωμάτιο της Μάνταλιν και κατευθυνόταν προς τα ανατολικά, μακριά από το μπροστινό μέρος του διαμερίσματος 5Α. Κατά τις πρώτες ημέρες της έρευνας, η κατεύθυνση προς την οποία περπατούσε ο άντρας πιστευόταν ότι είναι σημαντική, επειδή κινούνταν προς το σπίτι του Ρόμπερτ Μουράτ, ενός 33χρονου Βρετανού-Πορτογάλου που ζούσε κοντά στο διαμέρισμα 5Α, και που έγινε ο πρώτος ύποπτος της υπόθεσης.
Το παιδί στα χέρια του άντρα φορούσε ανοιχτόχρωμες ροζ πιτζάμες παρόμοιες με της Μάνταλιν. Η Τάνερ περιέγραψε τον άνδρα ως λευκό, μελαχρινό, με ύψος 1.70 μ., με Μεσογειακή όψη, 35-40 ετών, φορώντας χρυσό ή μπεζ παντελόνι και ένα μαύρο σακάκι, και είπε ότι δεν φαινόταν σαν τουρίστας. Η Τάνερ μετέφερε την περιγραφή στην πορτογαλική αστυνομία, αλλά δεν πέρασε στα μέσα ενημέρωσης μέχρι τις 25 Μαΐου. Το Ταμείο Για Την Μάνταλιν προσέλαβε μια καλλιτέχνη εγκληματολογίας για να δημιουργήσει μια εικόνα του άνδρα, η οποία κυκλοφόρησε τον Οκτώβριο του 2007.
Η παρατήρηση κατέστη σημαντική επειδή προσέφερε στους ερευνητές ένα χρονικό πλαίσιο για την απαγωγή, αλλά απορρίφθηκε από την Σκότλαντ Γιαρντ. Τον Οκτώβριο του 2013 είπαν ότι ένας Βρετανός τουρίστας είχε αναγνωριστεί ως ο άνθρωπος που είχε δει η Τάνερ. Επέστρεφε στο διαμέρισμά του αφότου πήρε την κόρη του από το θέρετρο. Η Σκότλαντ Γιαρντ τράβηξε φωτογραφίες του άνδρα φορώντας τα ίδια ή παρόμοια ρούχα με αυτά που φορούσε εκείνη τη νύχτα, και να στέκεται σε μια πόζα παρόμοια με αυτή που ανέφερε η Τάνερ. Οι πιτζάμες που φορούσε η κόρη του επίσης ταίριαζαν στην περιγραφή της Τάνερ. Ο επικεφαλής ντετέκτιβ της επιχείρησης Grange, Άντι Ρέντγουντ, είπε ότι "ήταν σχεδόν βέβαιο" πως η θέαση της Τάνερ δεν είχε σχέση με την απαγωγή.
22.00: 'Η Θέαση των Σμιθ'
Η απόρριψη της θέασης της Τάνερ ως ζωτικής σημασίας για το χρονοδιάγραμμα, επέτρεψε στους ερευνητές να επικεντρωθούν σε μια άλλη θέαση ενός ανθρώπου που μετέφερε ένα παιδί εκείνο το βράδυ, όπως αναφέρθηκε από τον Μάρτιν και τη Μαίρη Σμιθ, παραθεριστές από την Ιρλανδία. Η Σκοτλαντ Γιάρντ κατέληξε το 2013 ότι η παρατήρηση των Σμιθ προσέφερε τον κατά προσέγγιση χρόνο της απαγωγής της Μάνταλιν.
Οι Σμιθ είδαν τον άνδρα γύρω στις 22:00, 457 μέτρα από το διαμέρισμα των ΜακΚαν, να περπατάει μακριά από το Ocean Club και προς την παραλία. Κουβαλούσε ένα κορίτσι ηλικίας 3-4 ετών το οποίο είχε ξανθά μαλλιά και χλωμό δέρμα, φορούσε ανοιχτόχρωμες πιτζάμες, και είχε γυμνά πόδια. Ο άντρας ήταν γύρω στα 30, 1.75 –1.80 μ., λεπτός προς κανονικός, με κοντά καστανά μαλλιά, φορώντας μπεζ παντελόνι. Δεν έμοιαζε με τουρίστα, σύμφωνα με τους Σμιθ, ενώ έμοιαζε άβολος κουβαλώντας το παιδί. Εικόνες με βάση την μαρτυρία των Σμιθ δημιουργήθηκαν για πρώτη φορά το 2008 από ιδιωτικούς ντετέκτιβ που προσέλαβε η οικογένεια ΜακΚαν, και δημοσιοποιήθηκαν το 2013 από την Σκότλαντ Γιαρντ στην τηλεοπτική σειρά Crimewatch.
22.00: Aγνοείται
Η μητέρα της Μάνταλιν είχε την πρόθεση να ελέγξει τα παιδιά στις 21:30, αλλά ο Μάθιου Όλντφιλντ, μέλος της παρέας, προσφέρθηκε να το κάνει ο ίδιος όταν πήγε να ελέγξει τα δικά του παιδιά στο διπλανό διαμέρισμα του 5A. Παρατήρησε ότι η πόρτα ήταν ορθάνοιχτη, αλλά αφού δεν άκουσε κανένα θόρυβο έφυγε από το 5A χωρίς να δει αρκετά μακριά μέσα στο δωμάτιο για να ελέγξει εάν η Μάνταλιν ήταν εκεί. Δεν μπορούσε να θυμηθεί αν το παράθυρο του υπνοδωματίου και το εξωτερικό παραθυρόφυλλο ήταν ανοιχτά τότε. Στα αρχικά στάδια της έρευνας, η πορτογαλική αστυνομία κατηγόρησε τον Όλντφιλντ για συμμετοχή στην εξαφάνιση, επειδή είχε προσφερθεί εθελοντικά να κάνει τον έλεγχο, κατηγορώντας τον ότι έδωσε την Μάνταλιν σε κάποιον, μέσα από το παράθυρο της κρεβατοκάμαρας.
Η Κέιτ έκανε το δικό της έλεγχο στο 5Α γύρω στις 22:00. Η Σκότλαντ Γιάρντ δήλωσε το 2013 ότι η Μάνταλιν απήχθη μάλλον μόλις στιγμές πριν από αυτό. Η Κέιτ θυμήθηκε ότι μπήκε στο διαμέρισμα από τις ξεκλείδωτες μπαλκονόπορτες στο πίσω μέρος, και παρατήρησε ότι η πόρτα του υπνοδωματίου των παιδιών ήταν ορθάνοιχτη. Όταν προσπάθησε να κλείσει την πόρτα, αυτή έκλεισε με πάταγο, σαν να φυσούσε, και τότε είδε ότι το παράθυρο του υπνοδωματίου και το παραθυρόφυλλο ήταν ανοιχτά. Το παιχνιδάκι της Μάνταλιν και η ροζ κουβέρτα της ήταν ακόμα στο κρεβάτι, αλλά η Μάνταλιν ήταν εξαφανισμένη. Μετά από μια σύντομη αναζήτηση στο διαμέρισμα, η Κέιτ έτρεξε πίσω προς το εστιατόριο φωνάζοντας "Η Μάνταλιν εξαφανίστηκε! Κάποιος την πήρε!"
Γύρω στις 22:10 ο πατέρας της Μάνταλιν έστειλε τον Μάθιου Όλντφιλντ να ζητήσει από τη ρεσεψιόν να καλέσει την αστυνομία, και στις 22:30 το θέρετρο ενεργοποίησε το πρωτόκολλο του για αναζήτηση εξαφανισμένου παιδιού. Εξήντα άτομα από το προσωπικό και επισκέπτες έψαχναν μέχρι τις 04:30, υποθέτοντας αρχικά ότι η Μάνταλιν είχε απομακρυνθεί μόνη της. Ένας από αυτούς ανέφερε στα Μέσα ότι, από το ένα άκρο του θερέτρου ως το άλλο, μπορούσες να ακούσεις ανθρώπους να φωνάζουν το όνομά της.
Πρώτος ύποπτος
Δώδεκα μέρες μετά την εξαφάνιση, ο Ρόμπερτ Μουράτ, ένας 34χρονος Βρετανός-Πορτογάλος σύμβουλος ακινήτων, έγινε ο πρώτος ύποπτος. Ο Μουράτ ζούσε στο σπίτι της μητέρας του, 140 μέτρα από το διαμέρισμα 5Α, στην κατεύθυνση στην οποία είχε περπατήσει ο άνθρωπος που είδε η Τάνερ. Κατέστη ύποπτος, αφότου ένας δημοσιογράφος της Sunday Mirror είπε στην αστυνομία ότι έκανε πολλές ερωτήσεις σχετικά με την υπόθεση. Η πορτογαλική αστυνομία τον είχε προσωρινά προσλάβει ως επίσημο διερμηνέα. Είπε ότι ήθελε να βοηθήσει, επειδή είχε μια κόρη στην Αγγλία περίπου στην ηλικία της Μάνταλιν.
Από τις 15 Μαΐου, το σπίτι του Μουράτ ερευνήθηκε, αντλήθηκε το νερό της πισίνας, τα αυτοκίνητα, οι υπολογιστές, τα κινητά τηλέφωνα και οι βιντεοκασέτες του εξετάστηκαν, ελέγχθηκε ο κήπος του χρησιμοποιώντας ραντάρ εδάφους και ειδικά εκπαιδευμένα σκυλιά, και δύο από τους γνωστούς του ανακρίθηκαν. Το Μάρτιο του 2008, έβαλαν φωτιά στο αυτοκίνητο ενός από τους γνωστούς του, με τη λέξη fala ("μίλα") ψεκασμένη με κόκκινη μπογιά στο πεζοδρόμιο.
Καταθέσεις μαρτύρων
Σε δηλώσεις τους στην αστυνομία, μάρτυρες περιέγραψαν ορισμένους άνδρες να συμπεριφέρονται παράξενα κοντά στο διαμέρισμα 5A λίγες μέρες πριν την εξαφάνιση αλλά και την ίδια ημέρα. Η Σκοτλαντ Γιάρντ πιστεύει ότι αυτοί οι άνδρες μπορεί να είχαν εμπλακεί σε αναγνώριση του χώρου, είτε για μια επικείμενη απαγωγή ή διάρρηξη. Σημειώθηκε μια τετραπλάσια αύξηση διαρρήξεων στην περιοχή μεταξύ Ιανουαρίου και Μαΐου 2007, συμπεριλαμβανομένων και δύο στο συγκρότημα που έμεναν οι ΜακΚαν, 17 ημέρες πριν από την εξαφάνιση, κατά τη διάρκεια της οποίας οι διαρρήκτες εισήλθαν μέσα από τα παράθυρα.
Αρκετοί μάρτυρες ανέφεραν την παρουσία ανδρών που πραγματοποιούσαν έρανο για φιλανθρωπικούς σκοπούς. Στις 20 Απριλίου, μερικές εκατοντάδες μέτρα από το διαμέρισμα 5A, ένας ταλαιπωρημένος άνδρας ζήτησε χρήματα από μία τουρίστα για ένα ορφανοτροφείο σε μία πόλη σε κοντινή απόσταση. Τον περιέγραψε ως τυχοδιώκτη και αποκρουστικό, και είπε ότι την έκανε να αισθανθεί άβολα. Απ'ότι φαίνεται δεν υπήρχαν ορφανοτροφεία ή παρόμοια ιδρύματα εκεί κοντά. Το απόγευμα της 25ης ή 26ης Απριλίου, ο τουρίστας που είχε νοικιάσει το διαμέρισμα 5A πριν από τους ΜακΚαν συνάντησε έναν άντρα στο μπαλκόνι του που είχε εισέλθει μέσω των σκαλοπατιών από το δρόμο. Ευγενικός και καθαρός, ο επισκέπτης ζήτησε χρήματα για ένα ορφανοτροφείο. Την ημέρα της εξαφάνισης, στις 3 Μαΐου, υπήρχαν τέσσερις φιλανθρωπικοί έρανοι από δύο άντρες στους δρόμους γύρω από το 5Α. Στις 4 το μεσημέρι, δύο άνδρες με μαύρα μαλλιά πλησίασαν έναν Βρετανό ιδιοκτήτη αναζητώντας κεφάλαια για ένα ξενοδοχείο ή ξενώνα σε μία κοντινή περιοχή και στις 5 το απόγευμα δύο άνδρες επίσης πλησίασαν έναν άλλο Βρετανό τουρίστα με μια παρόμοια ιστορία.
Ένας "άσχημος" ξανθός άντρας εθεάθη στις 29 Απριλίου στην περιοχή και ξανά στις 2 Μαΐου απέναντι από το 5Α, παρακολουθώντας το. Στις 30 Απριλίου, η εγγονή των πρώην ιδιοκτητών του 5Α είδε έναν ξανθό άνδρα να ακουμπά σε έναν τοίχο πίσω από τα διαμερίσματα και τον είδε πάλι στις 2 Μαΐου κοντά στο εστιατόριο του θερέτρου, να κοιτά το 5Α. Τον περιέγραψε ως λευκό, γύρω στα 30, με κοντά μαλλιά, "άσχημο" με κηλίδες. Την ημέρα της εξαφάνισης ή μια ημέρα πριν, είδαν έναν άνδρα να κοιτάζει προς το συγκρότημα των ΜακΚαν, όπου βρισκόταν σταθμευμένο και ένα άσπρο φορτηγάκι.
Αργά το απόγευμα της 3ης Μαΐου η ανιψιά της γυναίκας που έμενε ακριβώς πάνω από τους ΜακΚαν καθόταν στο μπαλκόνι της θείας της, όταν είδε έναν άνδρα να φεύγει από την πύλη κάτω, σαν να είχε βγει από ένα από τα ισόγεια διαμερίσματα. Αυτό που τράβηξε την προσοχή της ήταν ότι κοίταξε γύρω του πριν κλείσει τη πύλη προσεκτικά, με τα δύο χέρια. Στις 14:30 δύο ξανθοί άνδρες εθεάθησαν στο μπαλκόνι του 5C, ένα άδειο διαμέρισμα που απείχε δύο πόρτες από το 5Α. Στις 16:00-17:00 ένας ξανθός άνδρας εθεάθη κοντά στο 5Α. Στις 18:00 ο ίδιος ή άλλος ξανθός άνδρας εθεάθη στη σκάλα του συγκροτήματος των ΜακΚαν. Στις 23:00, μετά την εξαφάνιση, δύο ξανθοί άνδρες εθεάθησαν σε ένα κοντινό δρόμο, συνομιλώντας έντονα. Όταν συνειδητοποίησαν ότι τους είχαν δει, φέρονται να χαμήλωσαν τη φωνή τους και να απομακρύνθηκαν.
Θεωρίες: Προσχεδιασμένη απαγωγή, ληστεία, περιπλανήθηκε μακριά
Σε μια συνέντευξη τον Απρίλιο του 2017, λίγο πριν την 10η επέτειο από την εξαφάνιση, ο Μαρκ Ρόουλι της Σκότλαντ Γιαρντ εμφανίστηκε να απορρίπτει την υπόθεση μιας  "ληστείας που πήγε στραβά", προσθέτοντας ότι "δεν την αποκλείει". Αναφερόμενος στους υπόπτους που πιθανώς εμπλέκονταν σε διαρρήξεις στην περιοχή, είπε ότι η αστυνομία είχε "λίγο-πολύ εντοπίσει και απορρίψει αυτή την ομάδα ανθρώπων". Οι υπόλοιποι ντετέκτιβ εστίαζαν σε ένα μικρό αριθμό λοιπών ερευνών που πίστευαν ότι είναι σημαντικές. Επίσης, εκείνο το μήνα υπήρχαν ισχυρισμοί ότι η Σκότλαντ Γιαρντ έψαχνε για μια γυναίκα που εθεάθη κοντά στο 5A το χρόνο της εξαφάνισης.
Ο Ρέντγουντ δήλωσε το 2013 ότι η εξαφάνιση, '' από μία σκοπιά ανάγνωσης των στοιχείων", μοιάζει με μια προσχεδιασμένη απαγωγή: "Αυτό αναμφίβολα θα απαιτούσε αναγνώριση της περιοχής." Αρκετοί μάρτυρες περιέγραψαν άνδρες να βρίσκονται γύρω απ'το διαμέρισμα 5A κατά τις ημέρες πριν και την ίδια ημέρα της εξαφάνισης. Τον Μάιο του 2013, η Σκότλαντ Γιαρντ προσπαθούσε να εντοπίσει 12 εργάτες που βρίσκονταν στο θέρετρο όταν η Μάντλιν εξαφανίστηκε, συμπεριλαμβανομένων έξι Βρετανών καθαριστών με ένα λευκό βαν. Τον Οκτώβριο του ίδιου έτους η Σκότλαντ Γιαρντ και το Crimewatch του BBC οργάνωσαν μια αναπαράσταση—μεταδόθηκε στο Ηνωμένο Βασίλειο, την Ολλανδία και τη Γερμανία—κατά την οποία κυκλοφόρησαν εικόνες των ανδρών που εθεάθησαν κοντά στο 5A και της θέασης των Σμιθ. Λίγες ημέρες μετά την προβολή αυτής της εκπομπής, η Γενική Εισαγγελέας της Πορτογαλίας άνοιξε ξανά την έρευνα, επικαλούμενη νέα στοιχεία.
Μια άλλη θεωρία είναι ότι η Μάνταλιν, σχεδόν τεσσάρων ετών τότε, έφυγε από το διαμέρισμα από μόνη της, ίσως για να αναζητήσει τους γονείς της, και απήχθη από κάποιον περαστικό ή έπεσε σε ένα από τα ανοιχτά εργοτάξια σε κοντινή απόσταση. Η υπόθεση αυτή, ωστόσο, θεωρείται ευρέως ως απίθανη. Σύμφωνα με την μητέρα της, η Μάνταλιν θα έπρεπε να ανοίξει τις ξεκλείδωτες μπαλκονόπορτες, να κλείσει τις κουρτίνες πίσω της, να κλείσει και πάλι την πόρτα, να ανοίξει και να κλείσει την παιδική πόρτα ασφαλείας στην κορυφή της σκάλας και στη συνέχεια να ανοίξει και να κλείσει την πύλη που οδηγεί στο δρόμο.
Παρακολούθηση τηλεφωνικών κλήσεων
Χρησιμοποιώντας τεχνικές παρακολούθησης κινητών τηλεφώνων, η αστυνομία ήταν σε θέση να εντοπίσει όσους είχαν χρησιμοποιήσει κινητά τηλέφωνα κοντά στον τόπο της εξαφάνισης εντός του κρίσιμου χρονικού πλαισίου. Η ανίχνευση των κλήσεων απαίτησε τη συνεργασία περισσότερων από 30 χωρών. Η ανάλυση αποκάλυψε αρκετές τηλεφωνικές κλήσεις και μηνύματα ανάμεσα σε τρεις άνδρες κοντά στο θέρετρο Ocean Club περίπου την ώρα της εξαφάνισης: έναν 30χρονο πρώην οδηγό λεωφορείου του θερέτρου, και τους συνεργάτες του. Οι ντετέκτιβ τους ανέκριναν τον Ιούνιο του 2014 και εκείνοι αρνήθηκαν οποιαδήποτε σχέση με την εξαφάνιση.
Η αστυνομία ανακάλυψε επίσης ότι το κινητό τηλέφωνο ενός πρώην εργαζομένου στο εστιατόριο του θερέτρου είχε χρησιμοποιηθεί στην περιοχή εκείνο το βράδυ. Με καταγωγή από τη Δυτική Αφρική, ο Ευκλείδης Μοντέιρο πέθανε το 2009 σε ένα ατύχημα με τρακτέρ, αφότου είχε απολυθεί από το Ocean Club το 2006 λόγω κλοπής.
Νέος ύποπτος το 2019
Το Μάιο του 2019 μεταδόθηκε από τον πορτογαλικό Τύπο ότι η αστυνομία εξετάζει την πιθανή εμπλοκή στην υπόθεση ενός παιδόφιλου τουρίστα που βρισκόταν στην περιοχή την ημέρα εξαφάνισης της Μάνταλιν και εξετάζεται και για άλλες περιπτώσεις παιδοφιλίας. Ο συγκεκριμένος τουρίστας θεωρείται ύποπτος για περίπου 30 ακόμα περιπτώσεις παρενόχλησης μικρών παιδιών στην περιοχή, με πολλά θύματα να είναι Βρετανοί, και φέρεται, σε μία τουλάχιστον περίπτωση, να φορούσε χειρουργική μάσκα.